Rozšírenie priestorov Komunitného centra Luník IX – Lokalitný plán

Komunitné centrum na prízemí objektu budovy OC na Krčméryho ul.č.2 pozostáva z nasledovných miestností: 
- zádverie, kancelária, univerzálna sála, kuchyňa, chodba, upratovacia komora, sklad, WC ženy, WC muži, WC personál a strojovňa VZT. Celková plocha spolu je 117,26 m2 .

Úpravou priestorov na prvom poschodí by sa komunitné centrum rozšírilo o ďalšie priestory, ktorých rozloha a využitie bude nasledovné:

1. Školiaca, resp. klubová miestnosť, rozloha 1x 90 m², 1x 60 m²        
-  relizovanie voľnočasových aktivít detí
- realizovanie výchovných programov a rôznych projektov realizovaných či už mestom Košice alebo v spolupráci s inými inštitúciami
- realizáciu koncertov, vystúpení a iných spoločných aktivít pri príležitosti napr. dňa detí, Mikuláša, na Vianoce, pri letných prímestských táboroch 
- spoločné porady sociálnych pracovníkov mesta s koordinátormi, stretnutia pri sprevádzaní  návštev v KC
- spoločné stretnutia brigádnikov zapojených v projekte U.S.Steel Košice a tiež realizácia výberových konaní do tohto projektu, prípadne iných projektov 
- v prípade potreby bude miestnosť zapožičaná MČ Luník IX, alebo polícii, škole, materskej škole atď. 
Kapacita klubovej miestnosti by mala byť 100 ľudí. 

2. Kancelária pre sociálneho pracovníka spojená s kuchynkou
 - spoločná kancelária bude slúžiť dvom sociálnym pracovníkom pri výkone ich každodennej činnosti, pri ich práci s klientom, pri poskytovaní poradenstva, plánovaní spoločných aktivít atď. V súčasnosti v Komunitnom centre na Luníku IX pôsobí 5 sociálnych pracovníkov, z toho traja sú financovaní prostredníctvom Fondu sociálneho rozvoja. V rámci tohto projektu by sa ich počet navýšil podľa potreby.
- každodenné využitie pri príprave základných nápojov alebo prípravy jedla vo vlastnej réžii sociálnymi pracovníkmi. Môže slúžiť aj na účely praktických tréningov varenia v rámci rôznych programov a projektových aktivít.

3. Sociálne zariadenia – WC, sprcha 
- sprcha bude slúžiť v prípade potreby na hygienickú očistu hlavne sociálnych pracovníkov, keďže prostredie, v ktorom sa denne pohybujú je rizikové na prenos rôznych ochorení alebo parazitov do ich vlastných domácností. Pri vážnom zanedbaní starostlivosti o deti bude možné sprchu využiť po zvážení sociálnych pracovníkov aj na účely hygienickej očisty detí.  V prípade spoločenských akcií a činností bude WC slúžiť klientom pre ich potreby. 

4. Univerzálna miestnosť
- priestor nepotrebuje väčšiu úpravu. Môže slúžiť ako sklad materiálu a pomôcok, na odkladanie napr. športového náradia, ako aj sklad šatstva, ktoré sa klientom distribuuje, atď. 
Schodisko vedúce priamo z prízemia na poschodie a už existujúce mreže na poschodí v priestoroch pavlače vedúcej pozdĺž celej dĺžky budovy, oddeľujú tento priestor a tak zabezpečujú samostatný vchod pre sociálnych pracovníkov a ich budúcich klientov. Celková rozloha rekonštruovanej plochy bude do 250 m².

Spracovala: Mgr. Sabová
Referát sociálnych vecí
Košice, 11.7.2013